இக்துஸ் (ichthys அல்லது ichthus (/ˈɪkθəs/) என்பது கிரேக்கத்தில் ""மீன்"" (ἰχθύς) என்பதைக் குறிக்கும் சொல்லாகும். இது இரு வில் வடிவங்களைக் கொண்டும் அவற்றின் வலப்பக்க முனைகள் ஒன்றெயொன்று ஊடறுத்து நீண்டு காணப்பட்டு, மீனின் தோற்றத்தைக் குறிக்கும் குறியீடாகவுள்ளது. இது ஆதிகாலக் கிறிஸ்தவர்களால் இரகசியக் கிறித்தவக் குறியீடாகப் பயன்படுத்தப்பட்டது. தற்கால பேச்சு வழக்கில் ""மீன் சின்னம்"" அல்லது ""இயேசு மீன்"" என அழைக்கப்படுகின்றது.